text:
от тези от позиция 8544; поляризиращи материали на листове или на плочи; лещи (включително контактните лещи), призми, огледала и други оптични елементи от всякакви материали, немонтирани, различни от тези от оптически необработено стъкло
 Производство, при което стойността на всички използвани материали не надвишава 40 % от цената на продукта франко завода
 9002
 Лещи, призми, огледала и други оптични елементи от всякакви материали, монтирани, за инструменти или апарати, различни от същите тези артикули, от оптически необработено стъкло
 Производство, при което стойността на всички използвани материали не надвишава 40 % от цената на продукта франко завода
 9004
 Очила (коригиращи, защитни или други) и подобни артикули
 Производство, при което стойността на всички използвани материали не надвишава 40 % от цената на продукта франко завода
 ex ex 9005
 Бинокли, далекогледи, астрономически далекогледи, оптични телескопи и техните корпуси, с изключение на апаратите за радиоастрономия и техните корпуси
 Производство:
 —
 от материали от която и да било позиция, освен тази на продукта;
 —
 при което стойността на всички използвани материали не надвишава 40 % от цената на продукта франко завода и
 —
 при което стойността на всички използвани материали без произход не надвишава стойността на всички използвани материали с произход
 Производство, при което стойността на всички използвани материали не надвишава 30 % от цената на продукта франко завода
 ex ex 9006
 Фотоапарати; апарати и устройства, включително лампите за светкавици във фотографията, с изключение на лампите за светкавици с електрическо захранване
 Производство:
 —
 от материали от която и да било позиция, освен тази на продукта;
 —
 при което стойността на всички използвани материали не надвишава 40 % от цената на продукта франко завода и
 —
 при което стойността на всички използвани материали без произход не надвишава стойността на всички използвани материали с произход
 Производство, при което стойността на всички използвани материали не надвишава 30 % от цената на продукта франко завода
 9007
 Кинокамери и кинопрожекционни апарати, дори с вградени апарати за запис или възпроизвеждане на звук
 Производство:
 —
 от материали от която и да било позиция, освен тази на продукта;
 —
 при което стойността на всички използвани материали не надвишава 40 % от цената на продукта франко завода и
 —
 при което стойността на всички използвани материали без произход не надвишава стойността на всички използвани материали с произход
 Производство, при което стойността на всички използвани материали не надвишава 30 % от цената на продукта франко завода
 9011
 Оптични микроскопи, включително микроскопите за микрофотография, микрокинематография или микропрожекция
 Производство:
 —
 от материали от която и да било позиция, освен тази на продукта;
 —
 при което стойността на всички използвани материали не надвишава 40 % от цената на продукта франко завода и
 —
 при което стойността на всички използвани материали без произход не надвишава стойността на всички използвани материали с произход
 Производство, при което стойността на всички използвани материали не надвишава 30 % от цената на продукта франко завода
 ex ex 9014
 Други инструменти и апарати за навигация
 Производство, при което стойността на всички използвани материали не надвишава 40 % от цената на продукта франко завода
 9015
 Инструменти и апарати


text:
за геодезия, топография, земемерство, нивелиране, фотограметрия, хидрография, океанография, хидрология, метеорология или геофизика, с изключение на компасите; далекомери
 Производство, при което стойността на всички използвани материали не надвишава 40 % от цената на продукта франко завода
 9016
 Везни с чувствителност 5 cg или по-голяма, със или без теглилки
 Производство, при което стойността на всички използвани материали не надвишава 40 % от цената на продукта франко завода
 9017
 Инструменти за чертане, трасиране или смятане (например чертожни машини, пантографи, транспортири, чертожни комплекти, сметачни линии, дискове); ръчни инструменти за измерване на дължини (например метри, микрометри, шублери и калибри), неупоменати, нито включени другаде в настоящата глава
 Производство, при което стойността на всички използвани материали не надвишава 40 % от цената на продукта франко завода
 9018
 Медицински, хирургически, зъболекарски или ветеринарни инструменти и апарати, включително апаратите за сцинтиграфия и другите електромедицински апарати, както и апаратите за изследване на зрението:
 —
 Зъболекарски столове с вградени апарати за зъболечение или плювалници за зъболекарски кабинети
 Производство от материали от която и да било позиция, включително други материали от позиция 9018
 Производство, при което стойността на всички използвани материали не надвишава 40 % от цената на продукта франко завода
 —
 Други
 Производство:
 —
 от материали от която и да било позиция, освен тази на продукта и
 —
 при което стойността на всички използвани материали не надвишава 40 % от цената на продукта франко завода
 Производство, при което стойността на всички използвани материали не надвишава 25 % от цената на продукта франко завода
 9019
 Апарати за механотерапия; Апарати за механотерапия; апарати за психотехника; апарати за озонотерапия, кислородотерапия, аерозолна терапия, дихателни апарати за реанимация и други апарати за дихателна терапия
 Производство:
 —
 от материали от която и да било позиция, освен тази на продукта и
 —
 при което стойността на всички използвани материали не надвишава 40 % от цената на продукта франко завода
 Производство, при което стойността на всички използвани материали не надвишава 25 % от цената на продукта франко завода
 9020
 Други дихателни апарати и газови маски, с изключение на защитните маски без механизъм и без сменяем филтриращ елемент
 Производство:
 —
 от материали от която и да било позиция, освен тази на продукта и
 —
 при което стойността на всички използвани материали не надвишава 40 % от цената на продукта франко завода
 Производство, при което стойността на всички използвани материали не надвишава 25 % от цената на продукта франко завода
 9024
 Машини и апарати за изпитване на твърдост, опън, натиск, еластичност или други механични характеристики на материалите (например метали, дърво, текстил, хартия, пластмаси)
 Производство, при което стойността на всички използвани материали не надвишава 40 % от цената на продукта франко завода
 9025
 Гъстомери, ареометри и други подобни плуващи инструменти, термометри, пирометри, барометри, влагомери и психрометри, със или без устройства за регистриране, дори комбинирани помежду си
 Производство, при което стойността на всички използвани материали не надвишава 40 % от цената на продукта франко завода
 9026
 Инструменти и апарати за измерване или контрол на дебита, нивото, налягането или другите променливи характеристики на течности или газове (например дебитомери, нивопоказатели, манометри, топломери), с изключение на

type: contracts

jurisdiction: EU


text:
инструментите и апаратите от позиция 9014, 9015, 9028 или 9032
 Производство, при което стойността на всички използвани материали не надвишава 40 % от цената на продукта франко завода
 9027
 Инструменти и апарати за физични или химични анализи (например поляриметри, рефрактометри, спектрометри, анализатори на газове или на дим); инструменти и апарати за измерване или контрол на вискозитета, порьозността, разширяването, повърхностното напрежение или други подобни; или за калориметрични, акустични или фотометрични измервания (включително експозиметрите); микротоми
 Производство, при което стойността на всички използвани материали не надвишава 40 % от цената на продукта франко завода
 9028
 Броячи за газове, течности или електричество, включително броячите за тяхното еталониране:
 —
 Части и принадлежности
 Производство, при което стойността на всички използвани материали не надвишава 40 % от цената на продукта франко завода
 —
 Други
 Производство, при което:
 —
 стойността на всички използвани материали не надвишава 40 % от цената на продукта франко завода и
 —
 стойността на всички използвани материали без произход не надвишава стойността на всички използвани материали с произход
 Производство, при което стойността на всички използвани материали не надвишава 30 % от цената на продукта франко завода
 9029
 Броячи на обороти или на продукция, таксиметри, броячи на изминато разстояние, крачкомери и подобни броячи; Други броячи (например броячи на обороти, броячи на продукция, таксиметри, броячи за изминато разстояние, крачкомери), скоростомери и тахометри, различни от тези от позиция 9014 или 9015; стробоскопи
 Производство, при което стойността на всички използвани материали не надвишава 40 % от цената на продукта франко завода
 9030
 Осцилоскопи, спектрални анализатори и други инструменти и апарати за измерване или контрол на електрическите величини; инструменти и апарати за измерване или откриване на алфа, бета, гама, рентгенови, космически или други йонизиращи лъчения
 Производство, при което стойността на всички използвани материали не надвишава 40 % от цената на продукта франко завода
 9031
 Инструменти, апарати и машини за измерване или контрол, неупоменати, нито включени другаде в настоящата глава; профилпроектори
 Производство, при което стойността на всички използвани материали не надвишава 40 % от цената на продукта франко завода
 9032
 Инструменти и апарати за автоматично регулиране или контрол
 Производство, при което стойността на всички използвани материали не надвишава 40 % от цената на продукта франко завода
 9033
 Части и принадлежности, неупоменати, нито включени другаде в настоящата глава, за машини, апарати, инструменти или артикули от глава 90
 Производство, при което стойността на всички използвани материали не надвишава 40 % от цената на продукта франко завода
 ex глава 91
 Часовникарски изделия и техните части; с изключение на:
 Производство, при което стойността на всички използвани материали не надвишава 40 % от цената на продукта франко завода
 9105
 Други часовници
 Производство, при което:
 —
 стойността на всички използвани материали не надвишава 40 % от цената на продукта франко завода и
 —
 стойността на всички използвани материали без произход не надвишава стойността на всички използвани материали с произход
 Производство, при което стойността на всички използвани материали не надвишава 30 % от цената на продукта франко завода
 9109
 Часовникови механизми, различни от тези с малък обем, комплектовани и сглобени
 Производство, при което:
 —
 стойността на всички


text:
използвани материали не надвишава 40 % от цената на продукта франко завода и
 —
 стойността на всички използвани материали без произход не надвишава стойността на всички използвани материали с произход
 Производство, при което стойността на всички използвани материали не надвишава 30 % от цената на продукта франко завода
 9110
 Комплектовани часовникови механизми, несглобени или частично сглобени (шаблони); некомплектовани часовникови механизми, сглобени; заготовки за часовникови механизми
 Производство, при което:
 —
 стойността на всички използвани материали не надвишава 40 % от цената на продукта франко завода и
 —
 в рамките на горното ограничение, стойността на всички използвани материали от позиция 9114 не надвишава 10 % от цената на продукта франко завода.
 Производство, при което стойността на всички използвани материали не надвишава 30 % от цената на продукта франко завода
 9111
 Корпуси за часовниците и техните части
 Производство:
 —
 от материали от която и да било позиция, освен тази на продукта и
 —
 при което стойността на всички използвани материали не надвишава 40 % от цената на продукта франко завода
 Производство, при което стойността на всички използвани материали не надвишава 30 % от цената на продукта франко завода
 9112
 Кутии и шкафове за часовникови апарати и техните части
 Производство:
 —
 от материали от която и да било позиция, освен тази на продукта и
 —
 при което стойността на всички използвани материали не надвишава 40 % от цената на продукта франко завода
 Производство, при което стойността на всички използвани материали не надвишава 30 % от цената на продукта франко завода
 9113
 Верижки и каишки за ръчни часовници и техните части:
 —
 От неблагородни метали, дори позлатени или посребрени или от плакета или дублета от благородни метали
 Производство, при което стойността на всички използвани материали не надвишава 40 % от цената на продукта франко завода
 —
 Други
 Производство, при което стойността на всички използвани материали не надвишава 50 % от цената на продукта франко завода
 Глава 92
 Музикални инструменти; части и принадлежности за тези инструменти
 Производство, при което стойността на всички използвани материали не надвишава 40 % от цената на продукта франко завода
 Глава 93
 Оръжия и муниции; техните части и принадлежности
 Производство, при което стойността на всички използвани материали не надвишава 50 % от цената на продукта франко завода
 ex глава 94
 Мебели; медицинска и хирургическа мебелировка; спални артикули и други подобни; осветителни тела, неупоменати, нито включени другаде; рекламни лампи, светлинни надписи, светлинни указателни табели и подобни артикули; сглобяеми конструкции; с изключение на:
 Производство от материали от която и да било позиция, освен тази на продукта
 Производство, при което стойността на всички използвани материали не надвишава 40 % от цената на продукта франко завода
 ex ex 9401 и ex ex 9403
 Мебели от неблагородни метали, съдържащи непълнени памучни тъкани с тегло, непревишаващо 300 g/m2
 Производство от материали от която и да било позиция, освен тази на продукта или
 Производство от памучна тъкан, вече конфекционирана във форма, готова за употреба, от материали от позиция 9401 или 9403, при условие че:
 —
 стойността на тъканта не надвишава 25 % от цената на продукта франко завода и


text:
—
 всички останали използвани продукти са с произход и са класирани в позиция, различна от позиция 9401 или 9403
 Производство, при което стойността на всички използвани материали не надвишава 40 % от цената на продукта франко завода
 9405
 Осветителни тела (включително прожекторите) и техните части, неупоменати, нито включени другаде; рекламни лампи, светлинни надписи, светлинни указателни табели и подобни артикули, притежаващи постоянно фиксиран светлинен източник, и техните части, неупоменати, нито включени другаде
 Производство, при което стойността на всички използвани материали не надвишава 50 % от цената на продукта франко завода
 9406
 Сглобяеми конструкции
 Производство, при което стойността на всички използвани материали не надвишава 50 % от цената на продукта франко завода
 ex глава 95
 Играчки, игри, артикули за забавление или за спорт; техните части и принадлежности; с изключение на:
 Производство от материали от която и да било позиция, освен тази на продукта
 ex ex 9503
 Други играчки; умалени модели и подобни модели за забавление, със или без механизъм; пъзели (картинни мозайки) от всякакъв вид
 Производство:
 —
 от материали от която и да било позиция, освен тази на продукта и
 —
 при което стойността на всички използвани материали не надвишава 50 % от цената на продукта франко завода
 ex ex 9506
 Стикове за голф и техните части;
 Производство от материали от която и да било позиция, освен тази на продукта. Могат обаче да бъдат изплзвани груби заготовки за изработване на глави за стикове на голф
 ex глава 96
 Разни стоки и продукти; с изключение на:
 Производство от материали от която и да било позиция, освен тази на продукта
 ex ex 9601 и ex ex 9602
 Изделия от животински, растителни или минерални материали за резбарството
 Производство от обработени материали за резбарството от същата позиция
 ex ex 9603
 Метли и четки (с изключение на метли от клони и други подобни и на четки от косми на белки и катерици), механични ръчни метли, различни от тези с двигател, тампони и валяци за боядисване, чистачки от каучук и бърсалки
 Производство, при което стойността на всички използвани материали не надвишава 50 % от цената на продукта франко завода
 9605
 Пътнически комплекти за личен тоалет, шиене или почистване на обувки или на облекла
 Всеки един артикул от комплекта трябва да отговаря на правилото, което би важало за него, ако той не бе включен в комплекта. Могат да бъдат включени обаче артикули без произход, при условие че тяхната обща стойност не надвишава 15 % от цената на комплекта франко завода
 9606
 Копчета и секретни копчета; форми за копчета и други части за копчета или за секретни копчета; заготовки за копчета
 Производство:
 —
 от материали от която и да било позиция, освен тази на продукта и
 —
 при което стойността на всички използвани материали не надвишава 50 % от цената на продукта франко завода
 9608
 Химикалки; флумастери и маркери с филцов фитил или с други порьозни връхчета; автоматични писалки с пера и други автоматични писалки; дубликаторни писалки; автоматични моливи; държатели за писалки и моливи и подобни държатели; части за тези артикули (включително капачките и закачалките), с изключение на артикулите от


text:
позиция 9609
 Производство от материали от която и да било позиция, освен тази на продукта. Могат обаче да бъдат използвани писци и върхове за писци от същата позиция като тази на продукта
 9612
 Ленти за пишещи машини и подобни ленти, напоени с мастило или обработени по друг начин с цел да оставят отпечатъци, дори навити на ролки или в пълнители; тампони за печат, дори напоени, със или без кутия
 Производство:
 —
 от материали от която и да било позиция, освен тази на продукта и
 —
 при което стойността на всички използвани материали не надвишава 50 % от цената на продукта франко завода
 ex ex 9613
 Запалки с пиезокристал
 Производство, при което стойността на всички използвани материали от позиция 9613 не надвишава 30 % от цената на продукта франко завода
 ex ex 9614
 Лули и глави за лули
 Производство от груби заготовки
 Глава 97
 Произведения на изкуството, предмети за колекции или антични предмети
 Производство от материали от която и да било позиция, освен тази на продукта
 (1) За специалните условия, отнасящи се до „специфичните процеси“, виж уводни бележки 7.1 и 7.3.
 (2) За специалните условия, отнасящи се до „специфичните процеси“, виж уводна бележка 7.2.
 (3) В забележка 3 към глава 32 се посочва, че тези препарати са от видовете, които се използват за оцветяване на всякакви материали или като съставки при производството на оцветителни препарати, при условие че не са класирани в друга позиция от глава 32.
 (4) Под „група“ се разбира всяка част от позицията, която е отделена от останалите части с точка и запетая.
 (5) За продуктите, които се състоят от материали, класирани, от една страна, в някоя от позициите от No 3901 до No 3906 и, от друга страна, в някоя от позициите от No 3907 до No 3911, настоящата разпоредба се прилага единствено към категорията на продуктите с по-голямо тегловно съдържание.
 (6) За силно прозрачни се считат следните фолиа: фолио, чието оптично помътняване – съгласно ASTM-D 1003-16 по мътномер на Гарднър (коефициент на помътняване), е под 2 %.
 (7) Специалните условия по отношение на продукти от смесени текстилни материали са изложени в уводна бележка 5.
 (8) Употребата на този материал е ограничена до производството на тъкани от видовете, използвани в машините за производство на хартия.
 (9) Виж уводна бележка 6.
 (10) За трикотажни или плетени артикули, не еластични и не гумирани, получени чрез събиране чрез шев или сглобени по друг начин парчета трикотажна или плетена тъкан, (отрязани в подходящата форма, или директно изработени в нея), виж уводна бележка 6.
 (11) SEMII – Semiconductor Equipment and Materials Institute Incorporated.
 (12) Правило, което се прилага до 31.12.2005 г.“


text:
 22.10.2016
 BG
 Официален вестник на Европейския съюз
 L 288/3
 СПОРАЗУМЕНИЕ
 за създаване на международната Фондация ЕС—ЛАК
 Страните по настоящото споразумение,
 КАТО ПРИПОМНЯТ стратегическото партньорство, установено между Латинска Америка и Карибите (ЛАК) и Европейския съюз (ЕС) през юни 1999 г. в рамките на първата среща на върха ЕС—ЛАК в Рио де Жанейро;
 КАТО ИМАТ ПРЕДВИД инициативата, приета от държавните и правителствените ръководители на държавите от ЛАК и от ЕС по време на петата среща на върха ЕС—ЛАК, проведена в Лима, Република Перу, на 16 май 2008 г.;
 КАТО ПРИПОМНЯТ решението за създаване на Фондацията ЕС—ЛАК, прието от държавните и правителствените ръководители на държавите от ЕС и от ЛАК, председателя на Европейския съвет и председателя на Комисията на шестата среща на върха ЕС—ЛАК, проведена в Мадрид, Испания, на 18 май 2010 г.;
 КАТО ПРИПОМНЯТ създаването през 2011 г. на преходна фондация във Федерална република Германия, която ще приключи дейността си и ще бъде закрита с влизането в сила на Международното учредително споразумение за Фондацията ЕС—ЛАК;
 КАТО ИЗТЪКВАТ ОТНОВО необходимостта от създаване на международна организация с междуправителствен характер, по отношение на която се прилага международното публично право, посредством „международно учредително споразумение за Фондацията ЕС—ЛАК, основано на общите условия, приети на среща на министрите в рамките на Шестата среща на върха ЕС—ЛАК, проведена в Мадрид“, която международна организация допринася за укрепването на съществуващите връзки между латиноамериканските и карибските държави, ЕС и държавите — членки на ЕС,
 СЕ СПОРАЗУМЯХА за следното:
 Член 1
 Предмет
 1. С настоящото споразумение се създава международната Фондация ЕС—ЛАК („Фондацията“ или „Фондацията ЕС—ЛАК“).
 2. В настоящото споразумение се определят целите на Фондацията и общите правила и насоки, които служат за уреждане на нейната дейност, структура и функциониране.
 Член 2
 Естество и седалище
 1. Фондацията ЕС—ЛАК е международна организация с междуправителствен характер, създадена по реда на международното публично право. Тя е съсредоточена върху засилването на двурегионалното партньорство между ЕС и неговите държави членки и Общността на латиноамериканските и карибските държави (CELAC).
 2. Седалището на Фондацията ЕС—ЛАК се намира в свободния и ханзейски град Хамбург във Федерална република Германия.
 Член 3
 Членове на фондацията
 1. Тъй като латиноамериканските и карибските държави, държавите — членки на ЕС, и ЕС изразиха съгласие да бъдат обвързани от настоящото споразумение, съгласно вътрешните си правни процедури, те стават единствени членове на Фондацията ЕС—ЛАК.
 2. Във Фондацията ЕС—ЛАК може да участва също Общността на латиноамериканските и карибските държави (CELAC).
 Член 4
 Правосубектност
 1. Фондацията ЕС—ЛАК притежава международна правосубектност и правоспособността, необходима за изпълнението на нейните цели и дейности, на територията на всеки от нейните членове в съответствие с националното им законодателство.
 2. Фондацията може също да сключва договори, да придобива и да се разпорежда с движимо и недвижимо имущество и да образува съдебни производства.
 Член 5
 Цели на фондацията
 1. Фондацията ЕС—ЛАК:
 а)
 допринася за укрепването на двурегионалното партньорство между CELAC и ЕС, което включва участие и принос на гражданското общество и други участници от социалната сфера;
 б)
 насърчава допълнително взаимното опознаване и разбирателство между двата региона;
 в)
 засилва взаимната видимост на двата региона, както и на самото


text:
двурегионално партньорство.
 2. По-специално Фондацията ЕС—ЛАК:
 а)
 насърчава и координира ориентираните към постигането на резултати дейности, подкрепящи отношенията между двата региона и насочени към изпълнението на приоритетите, набелязани на срещите на върха между CELAC и ЕС;
 б)
 насърчава дебатите относно общите стратегии, насочени към изпълнението на гореупоменатите приоритети, чрез стимулиране на научните изследвания и проучванията;
 в)
 способства ползотворните обмени и новите възможности за създаване на контакти между гражданското общество и други участници от социалната сфера.
 Член 6
 Критерии за дейностите
 1. С цел постигане на целите, определени в член 5 от настоящото споразумение, дейностите на Фондацията ЕС—ЛАК:
 а)
 се основават на приоритетите и темите, разгледани на равнището на държавните и правителствените ръководители по време на срещите на върха, като се съсредоточават върху идентифицираните нужди в подкрепа на отношенията между двата региона;
 б)
 включват, доколкото е възможно и в рамките на дейностите на Фондацията, гражданското общество и други участници от социалната сфера, като например академичните институции, и вземат под внимание техния принос, без да имат задължението да го правят. За тази цел всеки член може да посочи подходящи институции и организации, които работят за подобряване на диалога между двата региона на национално равнище;
 в)
 добавят стойност към съществуващите инициативи;
 г)
 осигуряват видимост на партньорството, като се съсредоточават по-специално върху дейностите с мултиплициращ ефект.
 2. Когато започва или участва в дейности, Фондацията ЕС—ЛАК е насочена към действие, динамична и ориентирана към постигането на резултати.
 Член 7
 Дейности на фондацията
 1. За да постигне целите, определени в член 5, Фондацията ЕС—ЛАК предприема, наред с другото, следните дейности:
 а)
 насърчава дебатите посредством семинари, конференции, работни срещи, групи за размисъл, курсове, изложби, публикации, презентации, професионално обучение и обмен на най-добри практики и на специални знания;
 б)
 насърчава и подпомага прояви, свързани с теми, разгледани на срещите на върха между CELAC и ЕС, и с приоритетите на заседанията на висшите служители (ЗВС) на CELAC и ЕС;
 в)
 стартира двурегионални програми и инициативи за повишаване на осведомеността, включително обмени в набелязаните приоритетни сфери;
 г)
 насърчава проучвания по откритите от двата региона проблеми;
 д)
 достига и предлага нови възможности за контакт, като специално взема под внимание лицата или институциите, които не са запознати с двурегионалното партньорство между CELAC и ЕС;
 е)
 създава интернет платформа и/или издава електронна публикация.
 2. Фондацията ЕС—ЛАК може да предприема инициативи в сътрудничество с публични и частни институции, с институциите на ЕС, с международни и регионални институции, с латиноамериканските и карибските държави и с държавите — членки на ЕС.
 Член 8
 Структура на фондацията
 Фондацията ЕС—ЛАК се състои от:
 а)
 управителен съвет;
 б)
 председател; и
 в)
 изпълнителен директор.
 Член 9
 Управителен съвет
 1. В състава на управителния съвет влизат представители на членовете на Фондацията ЕС—ЛАК. Управителният съвет заседава на равнище висши служители и ако е уместно, на равнище министри на външните работи по време на срещите на върха между CELAC и ЕС.
 2. Общността на латиноамериканските и карибските държави (CELAC) се представлява в управителния съвет от временното председателство, без да се засяга участието на съответната държава в капацитета ѝ на държава.
 3. Изпълнителното бюро


text:
на Евро-латиноамериканската парламентарна асамблея (Евролат) се приканва да назначи един представител от всеки регион като наблюдател в управителния съвет.
 4. Съвместната парламентарна асамблея на Африка, Карибите и Тихоокеанския басейн (АКТБ) и ЕС се приканва да назначи един представител от ЕС и един от Карибите като наблюдатели в управителния съвет.
 Член 10
 Председателство на управителния съвет
 Управителният съвет има двама председатели — един представител от ЕС и един представител от латиноамериканските и карибските държави.
 Член 11
 Правомощия на управителния съвет
 Управителният съвет на Фондацията ЕС—ЛАК упражнява следните правомощия:
 а)
 назначава председателя и изпълнителния директор на Фондацията;
 б)
 приема общите насоки за работата на Фондацията и определя оперативните ѝ приоритети и правилника за нейната дейност, както и подходящите мерки за гарантиране на прозрачността и отчетността, що се отнася по-специално до външното финансиране;
 в)
 одобрява сключването на Споразумението за седалището, както и всяко друго споразумение или договореност, които Фондацията може да сключи с латиноамериканските и карибските държави и държавите — членки на ЕС, във връзка с привилегиите и имунитетите;
 г)
 приема правилник за бюджета и правилник за персонала въз основа на предложение на изпълнителния директор;
 д)
 одобрява измененията на организационната структура на Фондацията въз основа на предложение на изпълнителния директор;
 е)
 приема многогодишна работна програма, включително многогодишен разчет на бюджета, по принцип за период от четири години, въз основа на проекта, представен от изпълнителния директор;
 ж)
 приема годишната работна програма, включително проектите и дейностите за следващата година, въз основа на проект, представен от изпълнителния директор и в рамките на многогодишната програма;
 з)
 приема годишния бюджет за следващата година;
 и)
 одобрява критериите за мониторинга и одитирането на проектите на Фондацията, както и за докладването за тези проекти;
 й)
 приема годишния доклад и финансовите отчети на Фондацията за предходната година;
 к)
 дава насоки и съвети на председателя и на изпълнителния директор;
 л)
 предлага на страните изменения на настоящото споразумение;
 м)
 оценява развитието на дейностите на Фондацията и предприема действия въз основа на докладите, представени от изпълнителния директор;
 н)
 урежда споровете, които могат впоследствие да възникнат между страните във връзка с тълкуването или прилагането на настоящото споразумение и във връзка с измененията на това споразумение;
 о)
 отменя назначението на председателя и/или на изпълнителния директор;
 п)
 одобрява създаването на стратегически партньорства;
 р)
 одобрява сключването на споразумение или правен инструмент, договорени в съответствие с член 15, параграф 4, подточка i).
 Член 12
 Заседания на управителния съвет
 1. Управителният съвет провежда две обикновени заседания годишно. Те съвпадат със заседанията на висшите служители (ЗВС) на CELAC и ЕС.
 2. Управителният съвет провежда извънредни заседания по искане на един от председателите, на изпълнителния директор или на поне една трета от своите членове.
 3. Функциите на секретариат на управителния съвет се извършват под надзора на изпълнителния директор на Фондацията.
 Член 13
 Вземане на решения от управителния съвет
 Управителният съвет действа в присъствието на над половината от своите членове от всеки регион. Решенията се вземат с консенсус на присъстващите членове.
 Член 14
 Председател на фондацията
 1. Управителният съвет избира председател измежду кандидатите, предложени от членовете на Фондацията ЕС—ЛАК. Председателят се назначава за срок


text:
от четири години, който може да бъде подновен еднократно.
 2. Председателят е известно и ползващо се с голямо уважение лице както в Латинска Америка и Карибите, така и в ЕС. Председателят изпълнява задълженията си на доброволен принцип, но има право на възстановяване на всички необходими и надлежно обосновани разходи.
 3. Длъжността на председателя се заема, чрез редуване, от гражданин на държава — членка на ЕС, и гражданин на държава от Латинска Америка или Карибите. Ако назначеното за председател лице е от държава — членка на ЕС, назначеното за изпълнителен директор лице е от държава от Латинска Америка или Карибите, и обратно.
 4. Председателят:
 а)
 представлява Фондацията във външните ѝ отношения, като осигурява видима и представителна роля чрез контакти на високо равнище с органи на латиноамериканските и карибските държави, на ЕС и на държавите — членки на ЕС, както и с други партньори;
 б)
 докладва на срещите на министрите на външните работи, други срещи на министерско равнище, управителния съвет и ако е необходимо, на други важни срещи;
 в)
 съветва изпълнителния директор при изготвянето на проекта на многогодишна и годишна работна програма и на проектобюджета, които трябва да бъдат одобрени от управителния съвет;
 г)
 изпълнява други задачи, договорени от управителния съвет.
 Член 15
 Изпълнителен директор на фондацията
 1. Фондацията се управлява от изпълнителен директор, който се назначава от управителния съвет за срок от четири години, който може да се поднови еднократно, и се избира, след като членовете на Фондацията ЕС—ЛАК представят кандидатури.
 2. Без да се засягат правомощията на управителния съвет, изпълнителният директор не търси и не получава инструкции от никое правителство и от никой друг орган.
 3. Длъжността изпълнителен директор е длъжност, за която се получава възнаграждение. Тя се заема, чрез редуване, от гражданин на държава — членка на ЕС, и гражданин на държава от Латинска Америка или Карибите. Ако назначеното за изпълнителен директор лице е от държава — членка на ЕС, назначеното за председател лице е от държава от Латинска Америка или Карибите, и обратно.
 4. Изпълнителният директор е законният представител на Фондацията и изпълнява следните функции:
 а)
 подготвя многогодишната работна програма, годишната работна програма и бюджета на Фондацията, като се консултира с председателя;
 б)
 назначава и ръководи персонала на Фондацията, като гарантира, че персоналът изпълнява целите на Фондацията;
 в)
 изпълнява бюджета;
 г)
 представя на управителния съвет за приемане периодични и годишни доклади за дейността и финансови отчети, като поддържа прозрачни процедури и правилно разпространение на информацията относно всички дейности, осъществявани или подкрепяни от Фондацията, включително актуализиран списък на идентифицираните на национално равнище институции и организации, както и на институциите и организациите, които участват в дейностите на Фондацията;
 д)
 внася доклада по член 18;
 е)
 подготвя заседанията и подпомага управителния съвет;
 ж)
 когато е необходимо, се консултира със съответните представители на гражданското общество и други участници от социалната сфера, и по-специално институциите, които може да са идентифицирани от членовете на Фондацията ЕС—ЛАК, в зависимост от повдигнатия въпрос и конкретните нужди, като държи управителния съвет в течение за резултатите от тези контакти с цел допълнителното им разглеждане;
 з)
 провежда консултации и


text:
преговори с държавата, в която се намира седалището на Фондацията, и с другите страни по настоящото споразумение във връзка с информацията за условията, които Фондацията ще ползва в тези държави;
 и)
 провежда преговори по всяко споразумение или правен инструмент, имащи последици в международен аспект, с международни организации, държави и публични или частни институции по въпроси, които надхвърлят административното, ежедневно функциониране на Фондацията, след надлежно провеждане на консултации с управителния съвет и надлежното му уведомяване за началото и очакваното приключване на тези преговори, както и периодични консултации за съдържанието и обхвата на преговорите и вероятния резултат от тях;
 й)
 докладва на управителния съвет за съдебните производства, в които участва Фондацията.
 Член 16
 Финансиране на фондацията
 1. Финансовите вноски се правят на доброволен принцип, без да се засяга участието в управителния съвет.
 2. Фондацията се финансира предимно от своите членове. Като спазва баланса между двата региона, управителният съвет може да обмисли възможността за използване на други начини за финансиране на дейностите на Фондацията.
 3. В специфични случаи след предварително уведомяване на управителния съвет и консултации с него с цел получаване на одобрението му Фондацията може да осигури допълнителни ресурси чрез външно финансиране от публични и частни институции, включително чрез изготвянето на доклади и анализи при поискване. Тези ресурси се използват единствено за дейностите на Фондацията.
 4. Федерална република Германия осигурява, за своя сметка и в рамките на финансовата си вноска за Фондацията, подходящо обзаведени помещения, предназначени за ползване от Фондацията, както и поддръжка, комунални услуги и охрана за тези помещения.
 Член 17
 Одит и публикуване на счетоводната отчетност
 1. Управителният съвет назначава независими одитори за проверка на счетоводната отчетност на Фондацията.
 2. Одитираните от независими одитори отчети за активите, пасивите, приходите и разходите на Фондацията се предоставят на нейните членове възможно най-скоро след края на всяка финансова година, но не по-късно от шест месеца след тази дата. Управителният съвет разглежда тези отчети на най-ранното си следващо заседание с цел да ги одобри.
 3. Публикува се обобщение на одитираната счетоводна отчетност и на счетоводния баланс.
 Член 18
 Оценка на фондацията
 От датата на влизане в сила на настоящото споразумение изпълнителният директор представя на всеки четири години на управителния съвет доклад за дейностите на Фондацията. Управителният съвет прави цялостна оценка на тези дейности и взема решение относно бъдещите дейности на Фондацията.
 Член 19
 Стратегически партньорства
 1. Фондацията има четири първоначални стратегически партньора: L'Institut des Amériques във Франция и Regione Lombardia в Италия за ЕС и Глобалната фондация за демокрация и развитие (Global Foundation for Democracy and Development — FUNGLODE) в Доминиканската република и Икономическата комисия на ООН за Латинска Америка и Карибския басейн (ИКЛАК) за Латинска Америка и Карибите.
 2. За да изпълнява целите си, Фондацията ЕС—ЛАК може да установи бъдещи стратегически партньорства с междуправителствени организации, държави и публични или частни институции от двата региона, като винаги съблюдава принципа на баланс между двата региона.
 Член 20
 Привилегии и имунитети
 1. Естеството и правосубектността на Фондацията са определени в членове 2 и 4.
 2. Статутът, привилегиите и имунитетите на Фондацията, на управителния съвет, на председателя,


text:
на изпълнителния директор, на членовете на персонала и на представителите на членовете на територията на Федерална република Германия с цел упражняване на техните функции се уреждат от споразумение за седалището, сключено между правителството на Федерална република Германия и Фондацията.
 3. Споразумението за седалището по параграф 2 от настоящия член е независимо от настоящото споразумение.
 4. Фондацията може да сключва с една или повече латиноамерикански и карибски държави и държави — членки на ЕС, други споразумения, които подлежат на одобрение от управителния съвет, във връзка с привилегиите и имунитетите, необходими за правилното функциониране на Фондацията на съответните им територии.
 5. В рамките на официалните си дейности Фондацията и нейните активи, приходи и друга собственост се освобождават от всички преки данъци. Фондацията не се освобождава от заплащане на предоставени услуги.
 6. Изпълнителният директор и персоналът на Фондацията се освобождават от национални данъци върху заплатите и възнагражденията, изплащани от Фондацията.
 7. Членове на персонала на Фондацията са всички членове на персонала, назначени от изпълнителния директор, с изключение на лицата, наети на място и на които се заплаща почасово.
 Член 21
 Езици, на които работи фондацията
 Работните езици на Фондацията са езиците, използвани от стратегическото партньорство между Латинска Америка и Карибите и Европейския съюз от създаването на това партньорство през юни 1999 г.
 Член 22
 Уреждане на спорове
 Всеки спор, който може да възникне между страните във връзка с прилагането или тълкуването на настоящото споразумение и на неговите изменения, се подлага на преки преговори между тях с цел да бъде своевременно уреден. Ако спорът не бъде уреден по този начин, по отношение на него взема решение управителният съвет.
 Член 23
 Изменения
 1. Настоящото споразумение може да бъде изменяно по инициатива на управителния съвет на Фондацията ЕС—ЛАК или по искане на една от страните. Предложенията за изменение се изпращат на депозитаря, който уведомява за тях всички страни с цел те да разгледат и проведат преговори по тези предложения за изменение.
 2. Измененията се приемат с консенсус и влизат в сила тридесет дни след датата на получаване от депозитаря на последната нотификация, че всички необходими за тази цел формалности са приключени.
 3. Депозитарят уведомява всички страни за влизането в сила на измененията.
 Член 24
 Ратифициране и присъединяване
 1. Настоящото споразумение може да бъде подписано от всички латиноамерикански и карибски държави, от държавите — членки на ЕС, и от ЕС от 25 октомври 2016 г. до датата на влизането му в сила. То подлежи на ратифициране. Инструментите за ратификация се депозират при депозитаря.
 2. Към настоящото споразумение могат да се присъединят ЕС и латиноамериканските и карибските държави и държавите — членки на ЕС, които не са го подписали. Съответните инструменти за присъединяване се депозират при депозитаря.
 Член 25
 Влизане в сила
 1. Настоящото споразумение влиза в сила тридесет дни, след като осем страни по Споразумението от всеки регион, включително Федерална република Германия и ЕС, депозират при депозитаря инструментите си за ратификация или присъединяване. За останалите латиноамерикански и карибски държави и държави — членки на ЕС, които депозират своите инструменти за ратификация или присъединяване след датата на влизане


text:
в сила, настоящото споразумение влиза в сила тридесет дни след депозирането от тези латиноамерикански и карибски държави, и държавите — членки на ЕС, на техните инструменти за ратификация или присъединяване.
 2. Депозитарят уведомява всички страни по Споразумението за получаването на инструментите за ратифициране или присъединяване и съобщава датата на влизане в сила на настоящото споразумение в съответствие с параграф 1 от настоящия член.
 Член 26
 Срок на действие и денонсиране
 1. Настоящото споразумение е безсрочно.
 2. Всяка от страните може да денонсира настоящото споразумение чрез писмена нотификация, адресирана до депозитаря по дипломатически канали. Денонсирането поражда действие дванадесет месеца след датата на получаване на нотификацията.
 Член 27
 Закриване и ликвидация
 1. Фондацията се закрива:
 а)
 ако всички членове на Фондацията или всички членове на Фондацията без един са денонсирали Споразумението; или
 б)
 ако членовете на Фондацията решат да прекратят дейността ѝ.
 2. При прекратяване Фондацията съществува единствено за целите на своята ликвидация. Дейността ѝ се прекратява от ликвидаторите, които пристъпват към продажба на активите на Фондацията и към погасяване на нейните задължения. Остатъкът се разпределя между членовете пропорционално на съответните им финансови вноски.
 Член 28
 Депозитар
 Генералният секретар на Съвета на Европейския съюз изпълнява функцията на депозитар за настоящото споразумение.
 Член 29
 Резерви
 1. При подписването или ратифицирането на настоящото споразумение или при присъединяването към него страните могат да формулират резерви и/или декларации по отношение на неговия текст, при условие че те не са несъвместими с предмета и целта на Споразумението.
 2. Формулираните резерви и декларации се изпращат на депозитаря, който уведомява за тях другите страни по Споразумението.
 Член 30
 Преходни разпоредби
 От влизането в сила на настоящото споразумение преходната фондация, създадена през 2011 г. съобразно законодателството на Федерална република Германия, приключва своите дейности и се закрива. Активите и пасивите, ресурсите, средствата и другите договорни задължения на преходната фондация се прехвърлят на Фондация ЕС—ЛАК, създадена по силата на настоящото споразумение. За тази цел Фондацията ЕС—ЛАК и преходната фондация сключват необходимите правни инструменти с Федерална република Германия и изпълняват съответните правни изисквания.
 В уверение на което долуподписаните, надлежно упълномощени за целта лица, положиха подписите си под настоящото споразумение, изготвено в единствен оригинал на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, хърватски, чешки и шведски език, като всеки от тези текстове е еднакво автентичен, който се депозира в архивите на Съвета на Европейския съюз, който изпраща заверено, вярно с оригинала копие на всички страни.


text:
 03/ 19
 BG
 Официален вестник на Европейския съюз
 277
 21996A1030(01)
 L 277/36
 ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
 СПОРАЗУМЕНИЕ ПОД ФОРМАТА НА РАЗМЯНА НА ПИСМА
 между Европейската общност и Кралство Мароко за определяне от 1 януари 1994 година на допълнителната сума, с която следва да бъдат намалени налогът или митата върху вноса в Общността на необработено маслиново масло с произход от Мароко
 Брюксел, 21 октомври 1996 година
 Уважаеми господине,
 Приложение Б към Споразумението за сътрудничество между Европейската икономическа общност и Кралство Мароко предвижда сумата, с която по силата на член 17, параграф 1, буква б) от Споразумението за сътрудничество следва да бъде намален размерът на налога за необработено маслиново масло с кодове по КН 1509 10 10, 1509 10 90 и 1510 00 10, да бъде увеличена допълнително при същите условия и договорености, определени за прилагането на цитираните по-горе разпоредби, с цел да бъде отчетено наличието на определени фактори и положението на пазара на маслиново масло.
 Имам честта да Ви информирам, че предвид критериите, определени в посоченото по-горе приложение, Общността ще предприеме необходимите стъпки, за да гарантира допълнителната сума, която се прилага за периода от 1 януари 1994 г. до 31 януари 1995 г. да бъде 12,09 ECU на 100 килограма, а за периода от 1 февруари 1995 г. — 14,60 ECU на 100 килограма.
 Ще Ви бъда задължен, ако потвърдите получаването на настоящото писмо, както и съгласието на Вашето правителство с неговото съдържание.
 Моля приемете моите най-дълбоки почитания.
 За Европейската общност
 Брюксел, 21 октомври 1996 година
 Уважаеми господине,
 Имам честта да потвърдя получаването на Вашето писмо с днешна дата, в което пише следното:
 „Приложение Б към Споразумението за сътрудничество между Европейската икономическа общност и Кралство Мароко предвижда сумата, с която по силата на член 17, параграф 1, буква б) от Споразумението за сътрудничество следва да бъде намален размерът на налога за необработено маслиново масло с кодове по КН 1509 10 10, 1509 10 90 и 1510 00 10, да бъде увеличена допълнително при същите условия и договорености, определени за прилагането на цитираните по-горе разпоредби, с цел да бъде отчетено наличието на определени фактори и положението на пазара на маслиново масло.
 Имам честта да Ви информирам, че предвид критериите, определени в посоченото по-горе приложение, Общността ще предприеме необходимите стъпки, за да гарантира допълнителната сума, която се прилага за периода от 1 януари 1994 г. до 31 януари 1995 г. да бъде 12,09 ECU на 100 килограма, а за периода от 1 февруари 1995 г. — 14,60 ECU на 100 килограма.
 Ще Ви бъда задължен, ако потвърдите получаването на настоящото писмо, както и съгласието на Вашето правителство с неговото съдържание.“
 Потвърждавам съгласието на моето правителство с гореизложеното.
 Моля приемете моите най- дълбоки почитания.
 За правителствотона Кралство Мароко


text:
 7.4.2016
 BG
 Официален вестник на Европейския съюз
 L 93/42
 РЕШЕНИЕ НА СЪВМЕСТНИЯ КОМИТЕТ НА ЕИП
 No 28/2015
 от 25 февруари 2015 година
 за изменение на приложение XIII (Транспорт) към Споразумението за ЕИП [2016/516]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) No 452/2014 на Комисията от 29 април 2014 г. за определяне на технически изисквания и административни процедури във връзка с въздушните операции на оператори от трети държави в съответствие с Регламент (ЕО) No 216/2008 на Европейския парламент и на Съвета (1) следва да бъде включен в Споразумението за ЕИП.
 (2)
 Поради това приложение XIII към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 След точка 66не (Регламент (ЕС) No 965/2012 на Комисията) от приложение XIII към Споразумението за ЕИП се вмъква следното:
 „66нж.
 32014 R 0452: Регламент (ЕС) No 452/2014 на Комисията от 29 април 2014 г. за определяне на технически изисквания и административни процедури във връзка с въздушните операции на оператори от трети държави в съответствие с Регламент (ЕО) No 216/2008 на Европейския парламент и на Съвета (ОВ L 133, 6.5.2014 г., стр. 12).
 За целите на настоящото споразумение разпоредбите на регламента се четат със следната адаптация:
 В ART 110, буква а) от приложение 2 след думата „Комисията“ се поставя запетая и се вмъкват думите „Надзорния орган на ЕАСТ“.“
 Член 2
 Текстовете на Регламент (ЕС) No 452/2014 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 26 февруари 2015 г., при условие че са внесени всички нотификации, предвидени в член 103, параграф 1 от Споразумението за ЕИП (*).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 25 февруари 2015 година.
 За Съвместния комитет на ЕИП
 Председател
 Gianluca GRIPPA
 (1) ОВ L 133, 6.5.2014 г., стр. 12.
 (*) С отбелязани конституционни изисквания.


text:
 Важна правна забележка
 |
 21997D1120(03)
 Официален вестник n° L 316 , 20/11/1997 стр. 0015 - 0015 специално чешко издание глава 11 том 02 стр. 305 - 305 специално испанско издание глава 11 том 02 стр. 305 - 305 специално унгарско издание глава 11 том 02 стр. 305 - 305 специално литвийско издание глава 11 том 02 стр. 305 - 305 LV.ES глава 11 том 02 стр. 305 - 305 MT.ES глава 11 том 02 стр. 305 - 305 PL.ES глава 11 том 02 стр. 305 - 305 SK.ES глава 11 том 02 стр. 305 - 305 специално словенско издание глава 11 том 02 стр. 305 - 305
 Решение на Съвместния комитет на ЕИПNo 53/97от 31 юли 1997 годиназа изменение на приложение II (Технически правила, стандарти, изпитвания и сертифициране) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейско икономическо пространство, изменено с Протокола за адаптиране на Споразумението за Европейско икономическо пространство, по-нататък наричано "Споразумението", и по-специално член 98 от него,като има предвид, че приложение II към споразумението беше изменено с Решение No 14/97 на Съвместния комитет на ЕИП [1];като има предвид, че Директива 96/11/ЕИО на Комисията от 5 март 1996 г. за изменение на Директива 90/128/ЕИО относно пластмасовите материали и артикули, предназначени да влизат в контакт с хранителните продукти [2], предстои бъде включена в споразумението,РЕШИ:Член 1Добавя се следното тире в точка 52 (Директива 90/128/ЕИО на Комисията) в глава ХII на приложение II към споразумението:- "— 396 L 0011: Директива 96/11/ЕИО на Комисията от 5 март 1996 г. (ОВ L 61, 12.3.1996 г., стр. 26)."Член 2Текстовете на Директива 96/11/ЕИО на Комисията на исландски и норвежки език, приложени към съответните езикови версии на настоящото решение, са автентични.Член 3Настоящото решение влиза в сила на 1 август 1997 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени.Член 4Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 31 юли 1997 година.За Съвместния комитет на ЕИППредседателE. Bull[1] ОВ L 182, 10.7.1997 г., стр. 46.[2] ОВ L 61, 12.3.1996 г., стр. 26.--------------------------------------------------


text:
 Важна правна забележка
 |
 12008E/PRO/21
 Консолидиран текст на Договора за функционирането на Европейския съюз - ПРОТОКОЛИ - Протокол (No 21) относно позицията на Обединеното кралство и Ирландия по отношение на пространството на свобода, сигурност и правосъдие
 Официален вестник n° 115 , 09/05/2008 стр. 0295 - 0298
 ПРОТОКОЛ (No 21)ОТНОСНО ПОЗИЦИЯТА НА ОБЕДИНЕНОТО КРАЛСТВО И ИРЛАНДИЯ ПО ОТНОШЕНИЕ НА ПРОСТРАНСТВОТО НА СВОБОДА, СИГУРНОСТ И ПРАВОСЪДИЕВИСОКОДОГОВАРЯЩИТЕ СЕ СТРАНИ,КАТО ЖЕЛАЯТ да уредят някои въпроси, отнасящи се до Обединеното кралство и до Ирландия,КАТО ВЗЕМАТ ПРЕДВИД Протокола относно прилагането на някои аспекти на член 26 от Договора за функционирането на Европейския съюз спрямо Обединеното кралство и Ирландия,СЕ СПОРАЗУМЯХА по следните разпоредби, които са приложени към Договора за Европейския съюз и към Договора за функционирането на Европейския съюз,Член 1При спазване на разпоредбите на член 3, Обединеното кралство и Ирландия не участват в приемането от Съвета на мерките, предложени въз основа на дял V, трета част от Договора за функционирането на Европейския съюз. За решения на Съвета, които трябва да бъдат приети единодушно, се изисква единодушие на членовете на Съвета, с изключение на представителите на правителствата на Обединеното кралство и Ирландия.За целите на настоящия член квалифицираното мнозинство се определя в съответствие с член 238, параграф 3 от Договора за функционирането на Европейския съюз.Член 2По силата на член 1 и при спазване на разпоредбите на член 3, 4 и 6, никоя от разпоредбите на дял V, трета част от Договора за функционирането на Европейския съюз, никоя мярка, приемана по прилагането на същия дял, никоя разпоредба на което и да е международно споразумение, сключено от Съюза във връзка с прилагането на същия дял и никое решение на Съда на Европейския съюз за тълкуване на такива разпоредби или мерки, не са обвързващи или приложими спрямо Обединеното кралство или Ирландия. Тези разпоредби, мерки или решения не засягат по никакъв начин компетентностите, правата и задълженията на споменатите държави. Тези разпоредби, мерки или решения не засягат по никакъв начин нито достиженията на правото на Европейската общност, нито тези на Съюза и не представляват част от правото на Съюза, така както те се прилагат в Обединеното кралство и Ирландия.Член 31. Обединеното кралство или Ирландия могат да уведомят писмено Председателя на Съвета, в срок до три месеца, считано от внасянето в Съвета на предложение или инициатива в приложение на дял V, трета част от Договора за функционирането на Европейския съюз, че желаят да вземат участие в приемането и прилагането на предложената мярка, след което тази държава получава това право.За решения на Съвета, които трябва да бъдат приети единодушно, се изисква единодушие на членовете на Съвета, с изключение на член, който не е направил такова уведомление. Мярка, която е приета в съответствие с настоящия параграф, е обвързваща за всички държави-членки, които са участвали в нейното приемане.Приетите в приложение на член 70 от Договора за функционирането на Европейския съюз мерки определят условията за участие на Обединеното кралство и на Ирландия в оценките относно уредените в дял V, трета част от този договор области.За целите на настоящия член квалифицираното мнозинство се определя в съответствие с член 238,


text: параграф 3 от Договора за функционирането на Европейския съюз.2. Ако след изтичането на разумен срок мярка, посочена в параграф 1, не може да бъде приета с участието на Обединеното кралство или Ирландия, Съветът може да приеме тази мярка в съответствие с член 1, без участието на Обединеното кралство или Ирландия. В този случай се прилага член 2.Член 4Обединеното кралство или Ирландия могат по всяко време след приемането на мярка от Съвета във връзка с прилагането на дял V, трета част от Договора за функционирането на Европейския съюз да уведомят Съвета и Комисията за намерението си да приемат тази мярка. В този случай процедурата, предвидена в член 331, параграф 1 от Договора за функционирането на Европейския съюз се прилага mutatis mutandis.Член 4а1. Разпоредбите на настоящия Протокол се прилагат към Обединеното кралство и към Ирландия също и по отношение на мерки, предложени или приети на основание дял V, трета част от Договора за функционирането на Европейския съюз, които изменят съществуваща мярка, която е със задължителна сила за Обединеното кралство и Ирландия.2. Когато, обаче, Съветът по предложение на Комисията реши, че неучастието на Обединеното кралство или на Ирландия в изменения вариант на съществуваща мярка прави прилагането на тази мярка неизпълнимо за други държави-членки или за Съюза, той може настоятелно да ги прикани да направят нотификация съгласно член 3 или член 4. За целите на член 3 от датата на това решение на Съвета започва да тече нов срок от два месеца.Ако след изтичането на този двумесечен срок от решението на Съвета Обединеното кралство или Ирландия не са направили нотификация по член 3 или член 4, съществуващата мярка вече няма да ги обвързва нито да се прилага към тях, освен ако съответната държава-членка не направи нотификация по член 4 преди влизането в сила на изменящата мярка. Това започва да действа от датата на влизане в сила на изменящата мярка или от датата на изтичане на двумесечния срок, която от двете е по-късна.За целите на настоящия параграф Съветът, след задълбочена дискусия по въпроса, действа с квалифицирано мнозинство на своите членове, представляващи държавите-членки, които участват или са участвали в приемането на изменящата мярка. Квалифицираното мнозинство на Съвета се определя в съответствие с член 238, параграф 3, буква а) от Договора за функционирането на Европейския съюз.3. Съветът може да реши с квалифицирано мнозинство по предложение на Комисията, че Обединеното кралство или Ирландия следва са понесат преките финансови последици, ако има такива, които необходимо и неизбежно произтичат от прекратяването на участието им в съществуващата мярка.4. Настоящият член не засяга действието на член 4.Член 5Държава-членка, която не е обвързана от мярка, приета във връзка с прилагането на дял V, трета част от Договора за функционирането на Европейския съюз, не понася финансови последици, свързани с тази мярка, с изключение на административните разходи за институциите, освен ако Съветът не реши друго, като действа с единодушие на всички свои членове и след консултация с Европейския парламент.Член 6Когато в случаите, посочени в настоящия протокол, Обединеното кралство или Ирландия са обвързани от мярка, която е приета от Съвета във връзка с прилагането на дял


text: V, трета част от Договора за функционирането на Европейския съюз, съответните разпоредби на Договорите се прилагат спрямо съответната държава по отношение на въпросната мярка.Член 6аОбединеното кралство или Ирландия няма да бъдат обвързани с определените въз основа на член 16 от Договора за функционирането на Европейския съюз правила, които засягат обработката на личните данни от държавите-членки при изпълнението на дейности, попадащи в обхвата на глави 4 или 5, дял V, трета част от този договор, когато Обединеното кралство или Ирландия не са обвързани с правила на Съюза, уреждащи формите на съдебно сътрудничество по наказателноправни въпроси или на полицейско сътрудничество, в рамките на които трябва да бъдат съблюдавани определените въз основа на член 16 разпоредби.Член 7Членове 3, 4 и 4а не засягат разпоредбите на Протокола относно достиженията на правото от Шенген, включени в рамките на Европейския съюз.Член 8Ирландия може да уведоми писмено Съвета за желанието си спрямо нея да не се прилагат повече разпоредбите на настоящия протокол. В такъв случай спрямо Ирландия се прилагат обичайните разпоредби на договора.Член 9По отношение на Ирландия настоящият протокол не се прилага към член 75 от Договора за функционирането на Европейския съюз.--------------------------------------------------


text:
 22.11.2018
 BG
 Официален вестник на Европейския съюз
 L 297/54
 РЕШЕНИЕ НА СЪВМЕСТНИЯ КОМИТЕТ НА ЕИП
 No 43/2017
 от 3 февруари 2017 година
 за изменение на приложение ХХ (Околна среда) към Споразумението за ЕИП [2018/1777]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство (наричано по-нататък „Споразумението за ЕИП“), и по-специално член 98 от него,
 като има предвид, че:
 (1)
 Решение (ЕС) 2016/2003 на Комисията от 14 ноември 2016 г. за изменение на решения 2009/300/ЕО, 2011/263/ЕС, 2011/264/ЕС, 2011/382/ЕС, 2011/383/ЕС, 2012/720/ЕС и 2012/721/ЕС, за да се удължи срокът на валидност на екологичните критерии за присъждане на екомаркировката на ЕС за определени продукти (1), следва да бъде включено в Споразумението за ЕИП.
 (2)
 Поради това приложение XX към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 В точки 2д (Решение 2011/264/ЕС на Комисията), 2з (Решение 2011/263/ЕС на Комисията), 2й (Решение 2009/300/ЕО на Комисията), 2с (Решение 2011/382/ЕС на Комисията), 2у (Решение 2011/383/ЕС на Комисията), 2щж (Решение 2012/720/ЕС на Комисията) и 2щз (Решение 2012/721/ЕС на Комисията) от приложение XX към Споразумението за ЕИП се добавя следното тире:
 „—
 32016 D 2003: Решение (ЕС) 2016/2003 на Комисията от 14 ноември 2016 г. (ОВ L 308, 16.11.2016 г., стр. 59).“
 Член 2
 Текстът на Решение (ЕС) 2016/2003 на исландски и норвежки език, който ще бъде публикуван в притурката за ЕИП към Официален вестник на Европейския съюз, е автентичен.
 Член 3
 Настоящото решение влиза в сила на 4 февруари 2017 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 3 февруари 2017 година.
 За Съвместния комитет на ЕИП
 Председател
 Claude MAERTEN
 (1) ОВ L 308, 16.11.2016 г., стр. 59.
 (*1) Без отбелязани конституционни изисквания.


text:
 30.7.2015
 BG
 Официален вестник на Европейския съюз
 L 202/31
 РЕШЕНИЕ НА СЪВМЕСТНИЯ КОМИТЕТ НА ЕИП
 No 181/2014
 от 25 септември 2014 година
 за изменение на приложение II (Технически регламенти, стандарти, изпитвания и сертифициране) към Споразумението за ЕИП [2015/1249]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Делегирана директива 2014/69/ЕС на Комисията от 13 март 2014 г. за изменение, с цел адаптиране към техническия прогрес, на приложение IV към Директива 2011/65/ЕС на Европейския парламент и на Съвета, състоящо се в освобождаване от съответното ограничение на употребата на олово в керамиката на диелектрика на кондензатори с номинално напрежение до 125 ~V или до 250 –V, използвани в промишлени контролни и регулиращи прибори (1) трябва да бъде включена в Споразумението за ЕИП.
 (2)
 Делегирана директива 2014/70/ЕС на Комисията от 13 март 2014 г. за изменение, с цел привеждане в съответствие с техническия прогрес, на приложение IV към Директива 2011/65/ЕС на Европейския парламент и на Съвета по отношение на освобождаването за олово в микроканални плочи (МКП) (2) трябва да бъде включена в Споразумението за ЕИП.
 (3)
 Делегирана директива 2014/71/ЕС на Комисията от 13 март 2014 г. за изменение, с цел привеждане в съответствие с техническия прогрес, на приложение IV към Директива 2011/65/ЕС на Европейския парламент и на Съвета по отношение на освобождаването за олово в припой в интерфейс от разположени един върху друг елементи с голяма повърхност (3) трябва да бъде включена в Споразумението за ЕИП.
 (4)
 Делегирана директива 2014/72/ЕС на Комисията от 13 март 2014 г. за изменение, с цел привеждане в съответствие с техническия прогрес, на приложение III към Директива 2011/65/ЕС на Европейския парламент и на Съвета по отношение на освобождаването за олово в припой и покрития за клеми за електрически и електронни компоненти и покрития за печатни платки, използвани в модулите на запалването и други електрически и електронни системи за управление на двигатели (4) трябва да бъде включена в Споразумението за ЕИП.
 (5)
 Делегирана директива 2014/73/ЕС на Комисията от 13 март 2014 г. за изменение, с цел привеждане в съответствие с техническия прогрес, на приложение IV към Директива 2011/65/ЕС на Европейския парламент и на Съвета по отношение на освобождаването за олово в платинирани платинени електроди, използвани за измервания на проводимостта (5) трябва да бъде включена в Споразумението за ЕИП.
 (6)
 Делегирана директива 2014/74/ЕС на Комисията от 13 март 2014 г. за изменение, с цел привеждане в съответствие с техническия прогрес, на приложение IV към Директива 2011/65/ЕС на Европейския парламент и на Съвета по отношение на освобождаването за олово в различни от C-press съвместимите щифтови конекторни системи за промишлени прибори за контрол и управление (6) трябва да бъде включена в Споразумението за ЕИП.
 (7)
 Делегирана директива 2014/75/ЕС на Комисията от 13 март 2014 г. за изменение, с цел адаптиране към техническия прогрес, на приложение IV към Директива 2011/65/ЕС на Европейския парламент и на Съвета по отношение на освобождаването за живак във флуоресцентни лампи със студен катод (ФЛСК) за течнокристални екрани с подсветка, който


text:
не превишава 5 mg на лампа, използвани в промишлените прибори за контрол и управление, пуснати на пазара преди 22 юли 2017 г. (7) трябва да бъде включена в Споразумението за ЕИП.
 (8)
 Делегирана директива 2014/76/ЕС на Комисията от 13 март 2014 г. за изменение, с цел адаптиране към техническия прогрес, на приложение III към Директива 2011/65/ЕС на Европейския парламент и на Съвета по отношение на освобождаването за живак в ръчно изработени светещи газоразрядни тръби (РСГТ), използвани за светлинни надписи, декоративно или архитектурно и специализирано осветление, и творби на изкуството от светлина (8) трябва да бъде включена в Споразумението за ЕИП.
 (9)
 Поради това приложение II към Споразумението за ЕИП следва да бъде изменено по съответния начин,
 ПРИЕ НАСТОЯЩОТО РЕШЕНИЕ:
 Член 1
 В точка 12р (Директива 2011/65/ЕС на Европейския парламент и на Съвета) от глава XV от приложение II към Споразумението за ЕИП се добавят следните тирета:
 „—
 32014 L 0069: Делегирана директива 2014/69/ЕС на Комисията от 13 март 2014 г. (ОВ L 148, 20.5.2014 г., стр. 72),
 —
 32014 L 0070: Делегирана директива 2014/70/ЕС на Комисията от 13 март 2014 г. (ОВ L 148, 20.5.2014 г., стр. 74),
 —
 32014 L 0071: Делегирана директива 2014/71/ЕС на Комисията от 13 март 2014 г. (ОВ L 148, 20.5.2014 г., стр. 76),
 —
 32014 L 0072: Делегирана директива 2014/72/ЕС на Комисията от 13 март 2014 г. (ОВ L 148, 20.5.2014 г., стр. 78),
 —
 32014 L 0073: Делегирана директива 2014/73/ЕС на Комисията от 13 март 2014 г. (ОВ L 148, 20.5.2014 г., стр. 80),
 —
 32014 L 0074: Делегирана директива 2014/74/ЕС на Комисията от 13 март 2014 г. (ОВ L 148, 20.5.2014 г., стр. 82),
 —
 32014 L 0075: Делегирана директива 2014/75/ЕС на Комисията от 13 март 2014 г. (ОВ L 148, 20.5.2014 г., стр. 84),
 —
 32014 L 0076: Делегирана директива 2014/76/ЕС на Комисията от 13 март 2014 г. (ОВ L 148, 20.5.2014 г., стр. 86).“
 Член 2
 Текстовете на делегирани директиви 2014/69/ЕС, 2014/70/ЕС, 2014/71/ЕС, 2014/72/ЕС, 2014/73/ЕС, 2014/74/ЕС, 2014/75/ЕС и 2014/76/ЕС на исландски и на норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 26 септември 2014 г., при условие че са внесени всички нотификации, предвидени в член 103, параграф 1 от Споразумението за ЕИП (9).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 25 септември 2014 година.
 За Съвместния комитет на ЕИП
 Председател
 Kurt JÄGER
 (1) ОВ L 148, 20.5.2014 г., стр. 72.
 (2) ОВ L 148, 20.5.2014 г., стр. 74.
 (3) ОВ L 148, 20.5.2014 г., стр. 76.
 (4) ОВ L 148, 20.5.2014 г., стр. 78.
 (5) ОВ L 148, 20.5.2014 г., стр. 80.
 (6) ОВ L 148, 20.5.2014 г., стр. 82.
 (7) ОВ L 148, 20.5.2014 г., стр. 84.
 (8) ОВ L 148, 20.5.2014 г., стр. 86.
 (9) Без отбелязани конституционни изисквания.


text:
 27.2.2014
 BG
 Официален вестник на Европейския съюз
 L 58/21
 РЕШЕНИЕ НА СЪВМЕСТНИЯ КОМИТЕТ НА ЕИП
 No 167/2013
 от 8 октомври 2013 година
 за изменение на приложение II (Технически правила, стандарти, изпитвания и сертифициране) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Директива 2012/47/ЕС на Комисията от 14 декември 2012 г. за изменение на Директива 2009/43/ЕО на Европейския парламент и на Съвета по отношение на списъка на свързаните с отбраната продукти (1) следва да бъде включена в Споразумението за ЕИП.
 (2)
 Поради това приложение II към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 В точка 3р (Директива 2009/43/ЕО на Европейския парламент и на Съвета) в глава XIX на приложение II към Споразумението за ЕИП се добавя следното тире:
 „—
 32012 L 0047: Директива 2012/47/ЕС на Комисията от 14 декември 2012 г. (ОВ L 31, 31.1.2013 г., стр. 43).“
 Член 2
 Текстовете на Директива 2012/47/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 9 октомври 2013 г., при условие че са внесени всички нотификации, предвидени в член 103, параграф 1 от Споразумението за ЕИП (2), или на датата, на която влиза в сила Решение на Съвместния комитет на ЕИП No 111/2013 от 14 юни 2013 г. (3), която от двете дати е по-късна.
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 8 октомври 2013 година.
 За Съвместния комитет на ЕИП
 Председател
 Thórir IBSEN
 (1) ОВ L 31, 31.1.2013 г., стр. 43.
 (2) Без отбелязани конституционни изисквания.
 (3) ОВ L 318, 28.11.2013 г., стр. 12.


text:
 Важна правна забележка
 |
 22005D0110
 Официален вестник n° L 339 , 22/12/2005 стр. 0006 - 0007
 Решение No 110/2005 На Съвместния комитет на ЕИПот 30 септември 2005 годиназа изменение на приложение I (Ветеринарни и фитосанитарни въпроси) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, по-нататък наричано "Споразумението", и по-специално член 98 от него,като има предвид, че:(1) Приложение I към Споразумението бе изменено с Решение No 95/2005 на Съвместния комитет на ЕИП от 8 юли 2005 г. [1].(2) Директива 2004/117/ЕО на Съвета от 22 декември 2004 г. за изменение на Директиви 66/401/EИО, 66/402/EИО, 2002/54/ЕО, 2002/55/ЕО и 2002/57/ЕО във връзка с изпитванията, извършвани при официален надзор, и еквивалентността на семената, произвеждани в трети страни [2], следва да бъде включена в Споразумението.(3) Решение 2005/114/ЕО на Комисията от 7 февруари 2005 г. относно продължаването през 2005 г. на опити и сравнителни анализи от Общността, започнали през 2004 г. и отнасящи се до семената и материала за размножаване на Gramineae, Medicago sativa L. и Beta в съответствие с Директиви 66/401/ЕИО и 2002/54/ЕО на Съвета [3], следва да бъде включено в Споразумението,РЕШИ:Член 1Глава III от приложение I към Споразумението се изменя, както следва:1. Следното тире се добавя към точки 2 (Директива 66/401/ЕИО на Съвета), 3 (Директива 66/402/ЕИО на Съвета), 11 (Директива 2002/54/ЕО на Съвета), 12 (Директива 2002/55/ЕО на Съвета) и 13 (Директива 2002/57/ЕО на Съвета) от част 1:- "— 32004 L 0117: Директива 2004/117/ЕО на Съвета от 22 декември 2004 г. (ОВ L 14, 18.1.2005 г., стр. 18)."2. Следната точка се добавя след точка 39 (Решение 2005/5/ЕО на Комисията) от част 2:"40. 32005 D 0114: Решение 2005/114/ЕО на Комисията от 7 февруари 2005 г. относно продължаването през 2005 г. на опити и сравнителни анализи от Общността, започнали през 2004 г. и отнасящи се до семената и материала за размножаване на Gramineae, Medicago sativa L. и Beta в съответствие с Директиви 66/401/ЕИО и 2002/54/ЕО на Съвета (ОВ L 36, 9.2.2005 г., стр. 8)."Член 2Текстовете на Директива 2004/117/ЕО и на Решение 2005/114/ЕО на исландски и норвежки език, които предстои да бъдат публикувани в притурката за ЕИП към Официален вестник на Европейския съюз, са автентични.Член 3Настоящото решение влиза в сила на 1 октомври 2005 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени [****].Член 4Настоящото решение се публикува в раздела за ЕИП и в притурката за ЕИП към Официален вестник на Европейския съюз.Съставено в Брюксел на 30 септември 2005 година.За Съвместния комитет на ЕИППредседателHSH Prinz Nikolaus von Liechtenstein[1] ОВ L 306, 24.11.2005 г., стр. 18.[2] ОВ L 14, 18.1.2005 г., стр. 18.[3] ОВ L 36, 9.2.2005 г., стр. 8.[****] Няма посочени конституционни изисквания.--------------------------------------------------


text:
 Важна правна забележка
 |
 22005D0073
 Официален вестник n° L 239 , 15/09/2005 стр. 0066 - 0066
 Решение на Съвместния комитет на ЕИПNo 73/2005от 29 април 2005 годиназа изменение на Протокол 31 към Споразумението за ЕИП относно сътрудничеството в специфични области извън четирите свободиСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, по-нататък наричано "Споразумението", и по-специално членове 86 и 98 от него,като има предвид, че:(1) Протокол 31 към Споразумението бе изменен с Решение No 116/2004 на Съвместния комитет на ЕИП от 6 август 2004 г. [1].(2) Налице е основание да се разшири сътрудничеството между договарящите страни по Споразумението, така че то да включва Решение No 593/2004/ЕО на Европейския парламент и на Съвета от 21 юли 2004 г. за изменение на Решение 2000/819/ЕО на Съвета относно многогодишна програма за предприятията и предприемаческата инициатива, по-конкретно за малките и средните предприятия (2001 - 2005) [2].(3) Следователно Протокол 31 към Споразумението следва да се измени, за да започне осъществяването на това разширено сътрудничество от 1 януари 2005 г.,РЕШИ:Член 1В член 7, параграф 5, седмо тире (Решение 2000/819/ЕО на Съвета) от Протокол 31 към Споразумението, се добавя следнаото тире:- "— 32004 D 0593: Решение No 593/2004/ЕО на Европейския парламент и на Съвета от 21 юли 2004 г. (ОВ L 268, 16.8.2004 г., стр. 3)."Член 2Настоящото решение влиза в сила на следващия ден след последната нотификация до Съвместния комитет на ЕИП, съгласно член 103, параграф 1 от Споразумението [***].То се прилага от 1 януари 2005 г.Член 3Настоящото решение се публикува в раздела за ЕИП и в притурката за ЕИП към Официален вестник на Европейския съюз.Съставено в Брюксел на 29 април 2005 година.За Съвместния комитет на ЕИППредседателRichard Wright[1] ОВ L 64, 10.3.2005 г., стр. 3.[2] ОВ L 268, 16.8.2004 г., стр. 3.[***] Няма посочени конституционни изисквания.--------------------------------------------------


text:
 8.11.2012
 BG
 Официален вестник на Европейския съюз
 L 309/23
 РЕШЕНИЕ НА СЪВМЕСТНИЯ КОМИТЕТ НА ЕИП
 No 140/2012
 от 13 юли 2012 година
 за изменение на Протокол 31 към Споразумението за ЕИП относно сътрудничеството в специфични области извън четирите свободи
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално членове 86 и 98 от него,
 като има предвид, че:
 (1)
 Протокол 31 към Споразумението беше изменен с Решение на Съвместния комитет на ЕИП No 122/2012 от 15 юни 2012 г. (1)
 (2)
 Целесъобразно е да се разшири сътрудничеството между договарящите се страни по Споразумението, за да се включи Регламент (ЕО) No 401/2009 на Европейския парламент и на Съвета от 23 април 2009 г. относно Европейската агенция за околната среда и Европейската мрежа за информация и наблюдение на околната среда (2).
 (3)
 Целесъобразно е да се разшири сътрудничеството между договарящите се страни по Споразумението в областта на спорта.
 (4)
 Регламент (ЕО) No 401/2009 отменя Регламент (ЕИО) No 1210/90 на Съвета (3), който е включен в Споразумението и който съответно следва да бъде заличен от Споразумението.
 (5)
 Поради това Протокол 31 към Споразумението следва да се измени, за да позволи осъществяването на това разширено сътрудничество,
 ПРИЕ НАСТОЯЩОТО РЕШЕНИЕ:
 Член 1
 Протокол 31 към Споразумението се изменя, както следва:
 1.
 Член 3, параграф 2 от протокол 31 към Споразумението се заменя със следното:
 „а)
 Държавите от ЕАСТ участват изцяло в Европейската агенция за околната среда, наричана по-нататък „Агенцията“, и в Европейската мрежа за информация и наблюдение на околната среда, създадена с Регламент (ЕО) No 401/2009 на Европейския парламент и на Съвета от 23 април 2009 г. относно Европейската агенция за околната среда и Европейската мрежа за информация и наблюдение на околната среда (4).
 б)
 Държавите от ЕАСТ подпомагат финансово дейностите по буква а) съгласно член 82, параграф 1 и протокол 32 към Споразумението.
 в)
 Държавите от ЕАСТ, като следствие от буква б), участват изцяло без право на глас в управителния съвет на Агенцията и са изцяло включени в дейността на научния комитет на Агенцията.
 г)
 Понятието „държава членка/държави членки“ и другите понятия, отнасящи се до публичните им институции, съдържащи се в членове 4 и 5 от регламента, се тълкуват така, че да включат, освен значението им според регламента, държавите от ЕАСТ и техните публични институции.
 д)
 Данните за околната среда, които са предоставени на или произхождат от Агенцията, могат да се публикуват и се дава достъп на обществеността до тях, при условие че на поверителната информация е осигурена същата степен на защита в държавите от ЕАСТ, каквато е осигурена в рамките на Общността.
 е)
 Агенцията има статут на юридическо лице. Във всички държави — договарящи се страни, тя се ползва с най-широката правосубектност, предоставяна на юридическите лица съгласно техните законодателства.
 ж)
 Държавите от ЕАСТ прилагат спрямо Агенцията Протокола за привилегиите и имунитетите на Европейския съюз.
 з)
 Чрез дерогация от член 12, параграф 2, буква а) от Условията за работа на другите служители на Европейския


text:
съюз граждани на държавите от ЕАСТ, ползващи се с пълните си граждански права, могат да бъдат наети с договор от изпълнителния директор на Агенцията.
 и)
 По силата на член 79, параграф 3, спрямо настоящия параграф се прилага част VII (Институционални разпоредби) на Споразумението.
 й)
 Регламент (ЕО) No 1049/2001 на Европейския парламент и на Съвета от 30 май 2001 г. относно публичния достъп до документи на Европейския парламент, на Съвета и на Комисията се прилага, с цел прилагането на Регламент (ЕО) No 401/2009, спрямо всички документи на Агенцията, отнасящи се и до държавите от ЕАСТ.
 2.
 Заглавието на член 4 (Образование, обучение и младеж) се заменя със следното:
 „Образование, обучение, младеж и спорт“.
 Член 2
 Настоящото решение влиза в сила в деня след внасянето на последната нотификация в Съвместния комитет на ЕИП съгласно член 103, параграф 1 от Споразумението (5).
 Член 3
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 13 юли 2012 година.
 За Съвместния комитет на ЕИП
 Председател
 Atle LEIKVOLL
 (1) ОВ L 270, 4.10.2012 г., стр. 46.
 (2) ОВ L 126, 21.5.2009 г., стр. 13.
 (3) ОВ L 120, 11.5.1990 г., стр. 1.
 (4) ОВ L 126, 21.5.2009 г., стр. 13.“
 (5) Без отбелязани конституционни изисквания.


text:
 Важна правна забележка
 |
 22007A1219(07)
 Споразумение между Европейската общност и Република Черна гора за улесняване на издаването на визи
 Официален вестник n° L 334 , 19/12/2007 стр. 0109 - 0119
 20071108Споразумениемежду Европейската общност и Република Черна гора за улесняване на издаването на визиEВРОПЕЙСКАТА ОБЩНОСТ, наричана по-долу в текста "Общността",иРЕПУБЛИКА ЧЕРНА ГОРА,наричани по-долу "страните",КАТО ВЗЕХА ПРЕДВИД европейската перспектива на Република Черна гора, преговорите по Споразумението за стабилизиране и асоцииране (ССА) между Европейската общност и Република Черна гора;КАТО ПОТВЪРЖДАВАТ намерението за тясно сътрудничество в рамките на бъдещите структури на ССА за либерализация на визовия режим между Република Черна гора и Европейския съюз в съответствие със заключенията на срещата на върха Европейски съюз — Западни Балкани, състояла се в Солун на 21 юни 2003 г.;В ЖЕЛАНИЕТО СИ, КАТО ПЪРВА КОНКРЕТНА СТЪПКА КЪМ БЕЗВИЗОВ РЕЖИМ НА ПЪТУВАНЕ, да улеснят контактите между народите като важно условие за стабилно развитие на икономическите, хуманитарните, културните, научните и други връзки чрез улесняване издаването на визи за граждани на Република Черна гора;КАТО ИМАТ ПРЕДВИД, че всички граждани на ЕС са освободени от изискването за визи, когато пътуват до Република Черна гора за период от време, ненадвишаващ 90 дни, или за транзитно преминаване през територията на Република Черна гора;КАТО ПРИЕМАТ, че ако Република Черна гора въведе отново изискването за визи за гражданите на ЕС, същите улеснения, предоставени съгласно настоящото споразумение на гражданите на Република Черна гора, ще се прилагат автоматично, на базата на реципрочност, за гражданите на ЕС;КАТО ПРИЕМАТ, че улесненията за издаване на визи не трябва да водят до незаконна миграция и като отделят специално внимание на сигурността и на обратното приемане;КАТО ВЗЕХА ПРЕДВИД Протокола относно позицията на Обединеното кралство и Ирландия и Протокола относно интегрирането на достиженията на правото от Шенген в рамките на Европейския съюз, приложени към Договора за Европейския съюз и Договора за създаване на Европейската общност, и като потвърждават, че разпоредбите на настоящото споразумение не се прилагат за Обединеното кралство и Ирландия;КАТО ВЗЕХА ПРЕДВИД Протокола относно позицията на Дания, приложен към Договора за Европейския съюз и Договора за създаване на Европейската общност, и като потвърждават, че разпоредбите на настоящото споразумение не се прилагат за Кралство Дания,СЕ СПОРАЗУМЯХА ЗА СЛЕДНОТО:Член 1Цел и приложно поле1. Целта на настоящото споразумение е да улесни издаването на визи на гражданите на Република Черна гора за планиран престой за срок от не повече от 90 дни в рамките на период от 180 дни.2. Ако Република Черна гора въведе отново изискването за визи за гражданите на ЕС или за определени категории граждани на ЕС, същите улеснения, предоставени съгласно това споразумение на гражданите на Република Черна гора, ще се прилагат автоматично, на базата на реципрочност, за съответните граждани на ЕС.Член 2Обща клауза1. Визовите облекчения, предвидени в това споразумение, се прилагат за гражданите на Република Черна гора само дотолкова, доколкото те не са освободени от изискването за визи от законовите и подзаконовите разпоредби на Общността или държавите-членки, настоящото споразумение или други международни споразумения.2. Гражданското право на Република Черна гора или на държавите-членки, или законодателството на Общността, се прилага по отношение на въпроси, които


text: не са обхванати от разпоредбите на това споразумение, като отказ за издаване на виза, признаване на пътнически документи, доказателство за достатъчни средства за издръжка, отказ за влизане в страната и мерки за експулсиране.Член 3ОпределенияЗа целите на настоящото споразумение:а) "държава-членка" означава всяка държава-членка на Европейския съюз, с изключение на Кралство Дания, Република Ирландия и Обединеното кралство;б) "гражданин на Европейския съюз" означава гражданин на държава-членка съгласно посоченото в буква a);в) "гражданин на Република Черна гора": означава лице, което притежава гражданство на Република Черна гора;г) "виза" означава разрешително, издадено от държава-членка, или решение, взето от такава държава, което е необходимо с оглед на:- влизане за планиран престой в държава-членка или в няколко държави-членки за срок от не повече от 90 дни общо,- влизане с цел транзитно преминаване през територията на тази държава-членка или на няколко държави-членки;д) "законно пребиваващо лице" означава гражданин на Република Черна гора, на когото е разрешено или който има право да остане за повече от 90 дни на територията на държава-членка въз основа на законодателството на Общността или на националното законодателство.Член 4Писмени доказателства относно целта на пътуването1. За следните категории граждани на Република Черна гора са достатъчни следните документи за обосноваване на целта на пътуване до другата страна:а) за членове на официални делегации, които в резултат на официална покана, отправена до Република Черна гора, участват в срещи, консултации, преговори или програми за обмен, както и в мероприятия, провеждани на територията на държавите-членки от междуправителствени организации:- писмо, издадено от орган на Република Черна гора, потвърждаващо, че кандидатът е член на делегация, която пътува до територията на държавите-членки, за да участва в гореспоменатите мероприятия, придружено от копие на официалната покана;б) бизнесмени и представители на бизнес организации:- писмено искане от домакин — юридическо лице или дружество, организация, или офис или филиал на такова юридическо лице или дружество, държавни или местни власти на държавата-членка или организационни комитети на търговско-промишлени изложения, конференции и симпозиуми, провеждани на териториите на държавите-членки, заверено от Търговската палата, Съюза на работодателите на Република Черна гора или Черногорския бизнес алианс;в) шофьори, извършващи международни транспортни услуги на товари и пътници до териториите на държавите-членки с превозни средства, регистрирани в Република Черна гора:- писмено искане от националната асоциация на превозвачите на Република Черна гора, предвиждащо превоз по международните пътища, в което се посочват целта, продължителността и честотата на пътуванията;г) членове на влаков и локомотивен персонал и персонал на хладилни вагони, пътуващи до териториите на държавите-членки:- писмено искане от компетентното железопътно дружество на Република Черна гора, посочващо целта, продължителността и честотата на пътуванията;д) журналисти:- удостоверение или друг документ, издаден от професионална организация, доказващ, че въпросното лице е квалифициран журналист, и документ, издаден от неговия/нейния работодател, в който се посочва, че целта на пътуването е осъществяване на журналистическа дейност;е) лица, участващи в научни, културни и артистични дейности, включително университетски и други програми за обмен:- писмено искане от организацията домакин за участие в тези дейности;ж) ученици, студенти, докторанти и специализанти и придружаващи ги преподаватели, които предприемат пътувания с цел обучение или образование, включително в рамките на програми за обмен, както и други училищни дейности:- писмено искане


text: или удостоверение за записване от приемащия университет, академия, колеж или училище, или студентска карта или удостоверение за курсовете, които лицето ще посещава;з) участници в международни спортни мероприятия и лица, които ги придружават служебно:- писмено искане от организацията домакин: компетентни органи, национални спортни федерации и национални олимпийски комитети на държавите-членки;и) участници в официални програми за обмен, организирани от побратимени градове:- писмено искане от административния ръководител/кмет на тези градове;й) близки роднини — съпруг(а), деца (включително осиновени), родители (включително настойници), баби и дядовци и внуци — посещаващи граждани на Република Черна гора, които пребивават законно на територията на държавите-членки:- писмено искане от лицето домакин;к) за посещение на военни и граждански гробища:- официален документ, потвърждаващ съществуването и опазването на гроба, както и семейната или друга родствена връзка между кандидата за виза и покойника;л) лица на посещение по медицински причини и необходимите придружаващи лица:- официален документ от медицинската институция, потвърждаващ необходимостта от медицинска грижа в тази институция и необходимостта от придружител, и доказателство за достатъчни финансови средства за заплащане на лечението;м) лица на посещение с цел присъствие на погребални церемонии:- официален документ, потвърждаващ смъртта, както и семейната или друга родствена връзка между кандидата и покойника;н) за представители на организации на гражданското общество, когато предприемат пътуване с цел образователна подготовка, семинари, конференции, включително в рамките на програми за обмен:- писмено искане, издадено от организацията домакин, потвърждение, че лицето представлява организация на гражданското общество и удостоверение за учредяване на такава организация от съответния регистър, издадено от държавен орган в съответствие с националното законодателство;о) упражняващите свободни професии, участващи в международни изложения, конференции, симпозиуми, семинари и други подобни мероприятия, провеждани на територията на държавите-членки:- писмено искане от организацията домакин, потвърждаващо, че въпросното лице участва в събитието;п) съдии, участващи в международни програми за обмен, симпозиуми, семинари и други подобни образователни мероприятия, провеждани на територията на държавите-членки:- писмено искане от организацията домакин за участие в тези дейности;р) за представители на религиозни общности в Република Черна гора:- писмено искане от религиозна общност, регистрирана в Република Черна гора, посочващо целта, продължителността и честотата на пътуванията;с) лица, пътуващи с цел туризъм:- удостоверение или документ за извършено плащане, издаден от пътническа агенция или туроператор, акредитиран от държава-членка в рамките на местното консулско сътрудничество, потвърждаващ резервацията за организирано пътуване.2. Писменото искане, посочено в параграф 1 от настоящия член, следва да съдържа следните данни:а) за поканеното лице — име и фамилия, дата на раждане, пол, гражданство, номер на документа за самоличност, период и цел на пътуването, брой на влизанията и, където е уместно, имената на съпруга(та) и децата, придружаващи поканеното лице;б) за лицето, което отправя поканата — име, фамилия и адрес; илив) за юридическото лице, дружеството или организацията, които отправят поканата — пълно наименование и адрес; и- ако искането е издадено от организация — името и длъжността на лицето, което подписва искането,- ако лицето, което отправя поканата, е юридическо лице или дружество, офис или филиал на такова юридическо лице или дружество със седалище на територията на държава-членка, регистрационният номер съгласно националното законодателство на съответната държава-членка.3. За категориите лица, посочени в параграф 1 от настоящия член, всички категории


text: визи се издават по опростената процедура без изискване на друга обосновка, покана или потвърждаване във връзка с целта на пътуването, предвидени от законодателството на държавите-членки.Член 5Издаване на многократни визи1. Дипломатическите мисии и консулските служби на държавите-членки издават многократни визи със срок на валидност до пет години на следните категории лица:а) членове на националното правителство, парламента, на Конституционния и на Върховния съд, председателя на Апелативния съд, председателя на Административния съд, ако те не са освободени от изискването за виза с настоящото споразумение, при изпълнението на служебните им задължения със срок на валидност, ограничен до срока им на работа, ако той е по-кратък от 5 години;б) за постоянни членове на официални делегации, които в резултат на официална покана, отправена до Република Черна гора, участват редовно в срещи, консултации, преговори или програми за обмен, както и в мероприятия, провеждани на територията на държавите-членки от междуправителствени организации:в) съпрузи и деца (включително осиновени), които са на възраст под 21 години или са на издръжка, и родители, посещаващи граждани на Република Черна гора, които пребивават законно на територията на държавите-членки, със срок на валидност, ограничен до срока на валидност на разрешителното им за законно пребиваване.2. Дипломатическите мисии и консулските служби на държавите-членки издават многократни визи със срок на валидност до една година на следните категории лица, при условие че през предходната година са получили поне една виза, използвали са я в съответствие със законите за влизане и престой на посетената страна и че съществуват основания за искане на многократна виза:а) членове на официални делегации, които в резултат на официална покана, отправена до Република Черна гора, участват редовно в срещи, консултации, преговори или програми за обмен, както и в мероприятия, провеждани на територията на държавите-членки от междуправителствени организации:б) бизнесмени и представители на бизнес организации, които пътуват редовно до държавите-членки;в) шофьори, извършващи международни транспортни услуги на товари и пътници до териториите на държавите-членки с превозни средства, регистрирани в Република Черна гора;г) членове на влаков и локомотивен персонал, и на персонал на хладилни вагони на международни влакове, пътуващи до териториите на държавите-членки;д) упражняващите свободни професии, участващи в международни изложения, конференции, симпозиуми, семинари и други подобни мероприятия, които пътуват редовно до държавите-членки;е) лица, участващи в научни, културни и артистични дейности, включително университетски и други програми за обмен, които пътуват редовно до държавите-членки;ж) участници в международни спортни мероприятия и лица, които ги придружават служебно;з) журналисти;и) участници в официални програми за обмен, организирани от побратимени градове;й) студенти и докторанти и специализанти, които предприемат редовни пътувания с цел обучение или образование, включително в рамките на програми за обмен;к) лица, които се нуждаят от редовни посещения по медицински причини и необходимите придружаващи лица;л) представители на религиозни общности, регистрирани в Република Черна гора, които пътуват редовно до държавите-членки;м) представители на организации на гражданското общество, когато предприемат редовни пътувания с цел обучение, семинари, конференции, включително в рамките на програми за обмен;н) съдии, участващи в международни програми за обмен, симпозиуми, семинари и други подобни образователни мероприятия, които пътуват редовно до държавите-членки.3. Дипломатическите мисии и консулските служби на държавите-членки издават многократни визи със срок на валидност минимум 2


text: години и максимум 5 години на категориите лица, посочени в параграф 2 от настоящия член, при условие че през предходните две години те са използвали едногодишната многократна виза в съответствие със законите за влизане и престой на посетената държава и че основанията за искане на многократна виза все още са валидни.4. Общият срок на престой за лицата, посочени в параграфи от 1 до 3 от настоящия член, не трябва да надвишава 90 дни в рамките на период от 180 дни на територията на държавите-членки.Член 6Такси за обработка на заявленията за визи1. Таксата за обработка на заявленията за визи на граждани на Република Черна гора е в размер на 35 EUR.Горепосочената сума може да бъде преразгледана в съответствие с процедурата, предвидена в член 14, параграф 4.Ако Република Черна гора въведе отново изискването за визи за гражданите на ЕС, визовата такса, която ще наложи Република Черна гора, няма да е по-висока от 35 EUR или от уговорената сума, ако таксата бъде преразгледана в съответствие с процедурата, предвидена в член 14, параграф 4.2. Следните категории лица са освободени от такси за обработка на заявлението за виза:а) членове на националното правителство, парламента, на Конституционния и на Върховния съд, председателя на Апелативния съд, председателя на Административния съд и лицата, посочени в член 5, параграф 1, буква а), ако те не са освободени от изискването за виза с настоящото споразумение;б) близки роднини — съпруг(а), деца (включително осиновени), родители (включително настойници), баби и дядовци и внуци, посещаващи граждани на Република Черна гора, които пребивават законно на територията на държавите-членки;в) членове на официални делегации, които в резултат на официална покана, отправена до Република Черна гора, участват в срещи, консултации, преговори или програми за обмен, както и в мероприятия, провеждани на територията на държавите-членки от междуправителствени организации;г) ученици, студенти, докторанти и специализанти и придружаващите ги преподаватели, които предприемат пътувания с цел обучение или образование;д) лица с увреждания и лицето, което ги придружава, ако е необходимо;е) лица, които са представили документи, доказващи необходимостта от пътуването им по хуманитарни причини, включително с цел получаване на спешна медицинска помощ, и човекът, придружаващ такова лице, или с цел присъствие на погребение на близък роднина, или за посещение на близък роднина, който е сериозно болен;ж) участници в международни спортни мероприятия и лица, които ги придружават служебно;з) лица, участващи в научни, културни и артистични дейности, включително университетски и други програми за обмен;и) участници в официални програми за обмен, организирани от побратимени градове;й) журналисти;к) пенсионери;л) съдии, участващи в международни програми за обмен, симпозиуми, семинари и други подобни образователни мероприятия;м) представители на религиозни общности, регистрирани в Република Черна гора;н) представители на организации на гражданското общество, пътуващи с цел участие в срещи, семинари, програми за обмен и образователни курсове;о) упражняващите свободни професии, участващи в международни изложения, конференции, симпозиуми, семинари и други подобни мероприятия, провеждани на територията на държавите-членки;п) шофьори, извършващи международни транспортни услуги на товари и пътници до териториите на държавите-членки с превозни средства, регистрирани в Република Черна гора;р) членове на влаков и локомотивен персонал, и на персонал на хладилни вагони на международни влакове, пътуващи до териториите на